Document ID: 32003R0247

Uredba Komisije (EGS) št. 247/2003
z dne 10. februarja 2003
o sprejetju specifikacije priložnostnega modula za leto 2004 o organizaciji dela in ureditvi delovnega časa, določenega v Uredbi Sveta (ES) št. 577/98
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 577/98 z 9. marca 1998 o organizaciji vzorčne raziskave delovne sile v Skupnosti [1], kakor je bila nazadnje spremenjena z Uredbo Komisije (ES) št. 2104/2002 [2], in zlasti člena 4(2)Uredbe,
ob upoštevanju naslednjega:
(1) Uredba Komisije (ES) št. 246/2003 [3] o sprejetju programa priložnostnih modulov, ki zajemajo leta 2004 do 2006, za vzorčno anketo o delovni sili vključuje priložnostni modul o organizaciji dela in ureditvi delovnega časa.
(2) V skladu s členom 4(2) Uredbe (ES) št. 577/98 se podroben seznam podatkov, ki se zbirajo s priložnostnim modulom, pripravi vsaj dvanajst mesecev pred začetkom referenčnega obdobja navedenega modula.
(3) Da lahko ustrezno ocenijo napredek v okviru stebrov smernic politike zaposlovanja in zlasti tretjega stebra za spodbujanje prilagodljivosti podjetij in njihovih zaposlenih, v kar je vključena kakovost zaposlitve, rabijo države članice in Komisija primerljivo strukturno statistiko [4].
(4) Ukrepi, predvideni v tej Uredbi, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Sprejme se podroben seznam podatkov, ki se v letu 2004 zberejo s priložnostnim modulom, določenim v Prilogi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. februarja 2003

Labels: 9
19